CELEX: 22020D0298
Language: el
Date: 2019-12-13 00:00:00
Title: Απόφαση της Μεικτής Επιτροπής του ΕΟΧ αριθ. 279/2019, της 13ης Δεκεμβρίου 2019, για την τροποποίηση του παραρτήματος I (Κτηνιατρικά και φυτοϋγειονομικά θέματα) και του παραρτήματος II (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ [2020/298]

5.3.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 68/8
               
            
         ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ
         αριθ. 279/2019
         της 13ης Δεκεμβρίου 2019
         για την τροποποίηση του παραρτήματος I (Κτηνιατρικά και φυτοϋγειονομικά θέματα) και του παραρτήματος II (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ [2020/298]
         Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
         Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής η «συμφωνία για τον ΕΟΧ»), και ιδίως το άρθρο 98,
         Εκτιμώντας τα ακόλουθα:
         
                     (1)
                  
                  
                     Ο κατ’ εξουσιοδότηση κανονισμός (ΕΕ) 2019/478 της Επιτροπής, της 14ης Ιανουαρίου 2019, για την τροποποίηση του κανονισμού (ΕΕ) 2017/625 του Ευρωπαϊκού Κοινοβουλίου και του Συμβουλίου όσον αφορά τις κατηγορίες των φορτίων που υπόκεινται σε επίσημους ελέγχους σε συνοριακούς σταθμούς ελέγχου (1) πρέπει να ενσωματωθεί στη συμφωνία για τον ΕΟΧ.
                  
               
                     (2)
                  
                  
                     Η παρούσα απόφαση αφορά νομοθεσία που περιέχει διατάξεις σχετικά με την υγεία των φυτών. Η νομοθεσία για την υγεία των φυτών δεν εμπίπτει στο πεδίο εφαρμογής της συμφωνίας για τον ΕΟΧ και, επομένως, οι διατάξεις σχετικά με την υγεία των φυτών δεν ισχύουν για τα κράτη ΕΖΕΣ.
                  
               
                     (3)
                  
                  
                     Η παρούσα απόφαση αφορά νομοθεσία που περιέχει διατάξεις σχετικά με ζώντα ζώα, πλην των ιχθύων και των ζώων υδατοκαλλιέργειας. Οι διατάξεις που αφορούν τα ζώντα ζώα, πλην των ιχθύων και των ζώων υδατοκαλλιέργειας, δεν εφαρμόζονται στην Ισλανδία, όπως ορίζεται στην παράγραφο 2 του εισαγωγικού μέρους του κεφαλαίου Ι του παραρτήματος I της συμφωνίας για τον ΕΟΧ.
                  
               
                     (4)
                  
                  
                     Η παρούσα απόφαση αφορά νομοθεσία σχετικά με κτηνιατρικά θέματα, ζωοτροφές και τρόφιμα. Η εν λόγω νομοθεσία δεν εφαρμόζεται στο Λιχτενστάιν στον βαθμό που η εφαρμογή της συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με το εμπόριο γεωργικών προϊόντων επεκτείνεται στο Λιχτενστάιν, όπως διευκρινίζεται στις προσαρμογές κατά τομείς του παραρτήματος I και στην εισαγωγή του κεφαλαίου ΧΙΙ του παραρτήματος II της συμφωνίας για τον ΕΟΧ. Ως εκ τούτου, η παρούσα απόφαση δεν εφαρμόζεται στο Λιχτενστάιν.
                  
               
                     (5)
                  
                  
                     Επομένως, τα παραρτήματα I και II της συμφωνίας για τον ΕΟΧ θα πρέπει να τροποποιηθούν αναλόγως,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Στο σημείο 11β [κανονισμός (ΕΕ) 2017/625 του Ευρωπαϊκού Κοινοβουλίου και του Συμβουλίου] στο μέρος 1.1 του κεφαλαίου I και στο σημείο 31ιζ [κανονισμός (ΕΕ) 2017/625 του Ευρωπαϊκού Κοινοβουλίου και του Συμβουλίου] στο κεφάλαιο II του παραρτήματος I της συμφωνίας για τον ΕΟΧ προστίθενται τα εξής:
            «όπως τροποποιήθηκε με:
            
                        —
                     
                     
                        
                           32019 R 0478: τον κατ’ εξουσιοδότηση κανονισμό (ΕΕ) 2019/478 της Επιτροπής της 14ης Ιανουαρίου 2019 (ΕΕ L 82 της 25.3.2019, σ. 4).»
                     
                  
         
            Άρθρο 2
            Στο σημείο 164 [κανονισμός (ΕΕ) 2017/625 του Ευρωπαϊκού Κοινοβουλίου και του Συμβουλίου] του κεφαλαίου XII του παραρτήματος II της συμφωνίας για τον ΕΟΧ προστίθενται τα ακόλουθα:
            «όπως τροποποιήθηκε με:
            
                        —
                     
                     
                        
                           32019 R 0478: τον κατ’ εξουσιοδότηση κανονισμό (ΕΕ) 2019/478 της Επιτροπής της 14ης Ιανουαρίου 2019 (ΕΕ L 82 της 25.3.2019, σ. 4).»
                     
                  
         
            Άρθρο 3
            Τα κείμενα του κατ’ εξουσιοδότηση κανονισμού (ΕΕ) 2019/478 στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
         
         
            Άρθρο 4
            Η παρούσα απόφαση αρχίζει να ισχύει στις 14 Δεκεμβρίου 2019, υπό την προϋπόθεση ότι έχουν πραγματοποιηθεί όλες οι κοινοποιήσεις δυνάμει του άρθρου 103 παράγραφος 1 της συμφωνίας για τον ΕΟΧ (*1), ή κατά την ημερομηνία έναρξης ισχύος της απόφασης της Μεικτής Επιτροπής του ΕΟΧ αριθ. 210/2019 της 27ης Σεπτεμβρίου 2019 (2), ανάλογα με το ποια ημερομηνία είναι μεταγενέστερη.
         
         
            Άρθρο 5
            Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
         
         
            Βρυξέλλες, 13 Δεκεμβρίου 2019.
            
               
                  Για τη Μεικτή Επιτροπή του ΕΟΧ
               
               
                  Ο Πρόεδρος
               
               Gunnar PÁLSSON
            
         
         
            (1)  ΕΕ L 82 της 25.3.2019, σ. 4.
         
            (*1)  Δεν έχουν αναφερθεί συνταγματικές απαιτήσεις.
         
            (2)  Δεν έχει ακόμη δημοσιευθεί στην Επίσημη Εφημερίδα.